Ganske store (15-20 millimeter), gjerne brede og høyt hvelvede, svært harde, ofte blankt svarte skyggebiller. Pronotums forhjørner er markerte, spissvinklede, bakhjørnene nesten rettvinklede, ikke trukket ut til pigger som hos noen andre Akidini. Antennene er trådformede og forholdsvis korte. Dekkvingene er gjerne høyt hvelvede, kan ha opphøyde lengderibber. De fleste artene mangler flygevinger.